
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λειτουργία Καλλιτεχνικών Γυμνασίων. 1 

Μετονομασία σχολικών μονάδων Πρωτοβάθμιας Εκ¬ 
παίδευσης . 2 

Τροποποίηση των γνωστικών αντικειμένων των Τομέ¬ 
ων του Τμήματος Επιστήμης Φυσικής Αγωγής και 
Αθλητισμού, του Αριστοτελείου Πανεπιστημίου 
Θεσσαλονίκης. 3 


ΑΠΟΦΑΣΕΙ Σ 

Αριθ. 45871/Γ7 (1) 

Λειτουργία Καλλιτεχνικών Γ υμνασίων. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξειςτου Ν.1566/85 (ΦΕΚ 167/τ.Α') «Δομή και 
λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις». 

2. Το Ν. 3194 (ΦΕΚ 267 Α/20.11.2003) «Ρύθμιση Εκπαι¬ 
δευτικών Θεμάτων και άλλες διατάξεις». 

3. Τις διατάξεις της Γ2/3345/2.9.1988 Υ.Α. «Ίδρυση και 
λειτουργία Μουσικών Σχολείων» που κυρώθηκε με το 
Ν. 1824/88( ΦΕΚ 296/τ.Α'). 

4. Την 3161/Γ7/14.1.04 Υ.Α (ΦΕΚ 307/Β/11.2.2004) «Συ¬ 
γκρότηση της.Επιτροπής Καλλιτεχνικών Σχολείων». 

Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Α. Εισαγωγή μαθητών στην Α' τάξη των Καλλιτεχνικών 
Γ υμνασίων. 

1. Στα Καλλιτεχνικά Γυμνάσια και συγκεκριμένα στην 
Α' τάξη αυτών εγγράφονται μαθητές απόφοιτοι των Δη¬ 
μοτικών Σχολείων κατόπιν επιλογής. 

Τα Καλλιτεχνικά Γυμνάσια περιλαμβάνουν τις παρακά¬ 
τω κατευθύνσεις: 

α. Εικαστικών Τεχνών 

β. Θεάτρου - Κινηματογράφου 

γ. Χορού. 


Κάθε μαθητής έχει τη δυνατότητα να είναι υποψήφιος 
σε περισσότερες από μία κατευθύνσεις. 

Η διαδικασία επιλογής διενεργείται κατάτο χρονικό διά¬ 
στημα από 20 μέχρι 30 Ιουνίου κάθε σχολικού έτους και σε 
εξαιρετικές περιπτώσεις κατάτο χρονικό διάστημα από 1 
μέχρι 11 Σεπτεμβρίου κάθε σχολικού έτους. 

2.0 αριθμός των μαθητών που θα φοιτήσουν στην Α'τά¬ 
ξη των Καλλιτεχνικών Γ υμνασίων καθορίζεται με απόφα¬ 
ση της αρμόδιας Διεύθυνσης Δευτεροβάθμιας Εκπαίδευ¬ 
σης, που εκδίδεται μέχρι τα τέλη Μαρτίου, κατόπιν σχετι¬ 
κής εισήγησης των Καλλιτεχνικών Γυμνασίων της 
αρμοδιότητας της. Τα κριτήρια για τον καθορισμό του 
αριθμού των μαθητών, που θα φοιτήσουν είναι: η κτιριακή 
υποδομή του σχολείου και γενικότερα όλες οι αναγκαίες 
προϋποθέσεις, που εξασφαλίζουν την απρόσκοπτη λει¬ 
τουργία του σχολείου. 

3. Οι γονείς των μαθητών που επιθυμούν να συμμετά- 
σχουν τα παιδιά τους στη διαδικασία επιλογής οφείλουν 
να υποβάλουν αίτηση στο Καλλιτεχνικό Γυμνάσιο της πε¬ 
ριοχής τους κατά το χρονικό διάστημα από 15 Μαΐου μέ¬ 
χρι και 15 Ιουνίου κάθε έτους. Στην περίπτωση κατά την 
οποία ένας μαθητής επιθυμεί να είναι υποψήφιος σε πε¬ 
ρισσότερες από μία κατευθύνσεις, υποχρεούται να υπο¬ 
βάλει διαφορετική αίτηση για κάθε κατεύθυνση χωριστά. 

4. Η συμμετοχή των υποψηφίων μαθητών στην επιλογή 
για φοίτηση σε Καλλιτεχνικό Γ υμνάσιο δεν στερεί το δι¬ 
καίωμα υποβολής αίτησης για συμμετοχή σε κλήρωση σε 
Πειραματικό Γ υμνάσιο ή Μουσικό Γ υμνάσιο. 

5. Για την επιλογή των μαθητών, οι οποίοι θα φοιτήσουν 
στην Α'τάξη των Καλλιτεχνικών Γ υμνασίων συγκροτείται για 
κάθε Καλλιτεχνικό Γ υμνάσιο και κάθε κατεύθυνση του «Επι¬ 
τροπή Επιλογής μαθητών», η οποία ορίζεται με Απόφαση 
του Υπουργού Εθνικής Παιδείας και Θρησκευμάτων, μετά 
από εισήγηση της Επιτροπής Καλλιτεχνικών Σχολείων. 

Για κάθε Κατεύθυνση η Επιτροπή Επιλογής μαθητών 
συγκροτείται ως ακολούθως: 

Κατεύθυνση Εικαστικών Τεχνών 

Η Επιτροπή Επιλογής μαθητών της Κατεύθυνσης Εικα¬ 
στικών Τεχνών αποτελείται από: 

α. Έναν μόνιμο εκπαιδευτικό του δημοσίου, κλάδου 
ΠΕ8, ως πρόεδρο. 

β. Δύο μόνιμους εκπαιδευτικούς του δημοσίου, κλάδου 
ΠΕ8, ως μέλη. 

γ. Έναν εκπαιδευτικό οποιουδήποτε κλάδου (μόνιμο ή 
αναπληρωτή) που υπηρετεί στο Καλλιτεχνικό Γυμνάσιο, 
ως γραμματέα. 

Κατεύθυνση Θεάτρου - Κινηματογράφου 

Η Επιτροπή Επιλογής μαθητών της κατεύθυνσης Θεά¬ 
τρου - Κινηματογράφου αποτελείται από: 

α. Έναν καθηγητή της Δραματικής Σχολής του Εθνικού 
Θεάτρου ή της Δραματικής Σχολής του Κρατικού Θεά¬ 
τρου Βορείου Ελλάδος ή άλλον καταξιωμένο καλλιτέχνη 
του Θεάτρου ή Κινηματογράφου, ως πρόεδρο. 

β. Έναν καθηγητή της Δραματικής Σχολής του Εθνικού 
Θεάτρου ή της Δραματικής Σχολής του Κρατικού Θεά¬ 
τρου Βορείου Ελλάδος ή άλλον καταξιωμένο καλλιτέχνη 
του Θεάτρου ή πτυχιούχο Θεατρικών Σπουδών, ως μέ¬ 
λος. 

γ. Έναν καταξιωμένο καλλιτέχνη του Κινηματογράφου, 
ως μέλος. 

δ. Έναν εκπαιδευτικό οποιουδήποτε κλάδου (μόνιμο ή 
αναπληρωτή) που υπηρετεί στο 

Καλλιτεχνικό Γ υμνάσιο, ως γραμματέα. 

Κατεύθυνση Χορού 

Η Επιτροπή Επιλογής μαθητώντης κατεύθυνσης Χορού 
αποτελείται από: 

α. Έναν καθηγητή της Κρατικής Σχολής Ορχηστικής Τέ¬ 
χνης ή καλλιτέχνη του μπαλέτου της Λυρικής Σκηνής ή κα¬ 
ταξιωμένο καλλιτέχνη Κλασικού - Σύγχρονου Χορού, ως 
πρόεδρο. 

β. Έναν καθηγητή της Κρατικής Σχολής Ορχηστικής Τέ¬ 
χνης ή καλλιτέχνη του μπαλέτου της Λυρικής Σκηνής ή κα¬ 
ταξιωμένο καλλιτέχνη Κλασικού - Σύγχρονου Χορού, ως 
μέλος. 

γ. Έναν μόνιμο εκπαιδευτικό του δημοσίου, κλάδου 
ΠΕ11, με ειδικότητα Παραδοσιακού Χορού, ως μέλος. 

δ. Έναν εκπαιδευτικό οποιουδήποτε κλάδου (μόνιμο ή 
αναπληρωτή) που υπηρετεί στο Καλλιτεχνικό Γ υμνάσιο, 
ως γραμματέα. 

Στις Επιτροπές Επιλογής μαθητών κάθε Κατεύθυνσης 
δεν δικαιούνται να συμμετέχουν ως πρόεδροι ή ως μέλη 
εκπαιδευτικοί, οι οποίοι διδάσκουν στο Καλλιτεχνικό Γυ- 
μνάσιο, όπου διενεργείται η διαδικασία επιλογής. 

Οι υποψήφιοι μαθητές αξιολογούνται μόνο από τους εκ¬ 
παιδευτικούς των εδαφίων α και β για την Κατεύθυνση 
των Εικαστικών Τεχνών και των εδαφίων α, β και γ, για τις 
Κατευθύνσεις Θεάτρου - Κινηματογράφου και Χορού. 

Ο Διευθυντής του Καλλιτεχνικού Γυμνασίου ή ο ανα¬ 
πληρωτής του συμμετέχει στις Επιτροπές Επιλογής μα¬ 
θητών χωρίς δικαίωμα βαθμολόγησης και έχει αποκλει¬ 
στική αρμοδιότητα τη διοικητική στήριξη της διαδικασίας 
επιλογής. 

Η αποζημίωση των μελών της Επιτροπής Επιλογής μα¬ 
θητών γίνεται σύμφωνα με τις κείμενες διατάξεις. 

6. Η επιλογή των μαθητών για κάθε Κατεύθυνση γίνεται 
ως ακολούθως: 

• Κατεύθυνση Εικαστικών Τεχνών (μέγιστος βαθμός 
100 μονάδες) 

Οι μαθητές εντός τριών (3) ωρών θα πρέπει να ζωγρα¬ 
φίσουν με τη βοήθεια της φαντασίας τους ένα έργο, πά¬ 
νω σε ένα θέμα, το οποίο θα τους δοθεί την ημέρα της επι¬ 
λογής τους. 

Το χαρτί σχεδίου θα είναι διαστάσεων 35x50 οπι και θα 
τους δοθούν περισσότερα του ενός κατά την ημέρα της 
επιλογής τους. 

Τα χρώματα τα οποία μπορούν να χρησιμοποιηθούν εί¬ 


ναι όλα τα υδατοχρώματα (τέμπερες, ακρυλικά χρώματα, 
ακουαρέλα), χρώματα παστέλ, μαρκαδόροι, ξυλομπο- 
γιές, μολύβι και οτιδήποτε άλλο υλικό επιθυμούν οι μαθη¬ 
τές, εκτός από λαδομπογιές. 

Τα χρώματα και τα υλικά οφείλουν να τα φέρουν μαζί 
τους οι ίδιοι οι μαθητές. 

• Κατεύθυνση Θεάτρου- Κινηματογράφου 

Οι μαθητές θα αξιολογηθούν στα παρακάτω θέματα: 
ΘΕΜΑ Ιο 

Απαγγελία ποιήματος (μέγιστος βαθμός 40 μονάδες) 

Οι μαθητές θα επιλέξουν ένα ποίημα από ποιητές που 
τους εκφράζουν και θα το απαγγείλουν από μνήμης. 
ΘΕΜΑ 2ο 

Αυτοσχεδιασμός (μέγιστος βαθμός 40 μονάδες) 

Οι μαθητές θα αυτοσχεδιάσουν ελεύθερα, με φαντασία 
και λεπτομέρεια, δύο θέματα 
α) ένα της επιλογής τους 

β) ένα της Επιτροπής Επιλογής μαθητών κοινό για 
όλους που θα αποτελεί μία μικρή ιστορία, 
μόνο με σωματική έκφραση και χωρίς τη χρήση προφο¬ 
ρικού λόγου. 

ΘΕΜΑ 3ο 

Φωτογραφία (μέγιστος βαθμός 20 μονάδες) 

Οι μαθητές θα σχολιάσουν προφορικά ή γραπτά - με 
κοινό τρόπο για όλους - πέντε (5) φωτογραφίες, οι οποίες 
θα πρέπει να τοποθετηθούν με τρόπο τέτοιο που να συν¬ 
θέτουν μία ιστορία. Οι φωτογραφίες αυτές θα δίδονται 
στους μαθητές από την Επιτροπή Επιλογής μαθητών την 
ημέρα και την ώρα της εξέτασης, η οποία θα είναι ατομι¬ 
κή. 

• Κατεύθυνση Χορού 

Οι μαθητές θα πρέπει να προσκομίσουν δύο (2) Ιατρικές 
Βεβαιώσεις μία από Παθολόγο και μία από Ορθοπεδικό 
γιατρό, στις οποίες θα αναφέρεται η δυνατότητα φοίτη¬ 
σης των μαθητών στα Καλλιτεχνικά Γυμνάσια, για την κα¬ 
τεύθυνση του Χορού. 

Τις Ιατρικές βεβαιώσεις θα καταθέσουν στο Διευθυντή 
του Καλλιτεχνικού Γυμνασίου, την ημέρα υποβολής της 
αίτησης, για τη συμμετοχή τους στη διαδικασία επιλογής. 

Εάν δεν εξασφαλιστούν οι παραπάνω ιατρικές βεβαιώ¬ 
σεις, οι μαθητές δεν έχουν δικαίωμα υποβολής αίτησης 
στην κατεύθυνση αυτή. 

Οι μαθητές θα αξιολογηθούν στα παρακάτω θέματα: 
ΘΕΜΑ Ιο 

Σύγχρονος Χορός (μέγιστος βαθμός 33 μονάδες) 

Οι μαθητές καλούνται να εκτελέσουν 

1. ασκήσεις καθ’ υπόδειξη των μελών της Επιτροπής, 
(ασκήσεις: εδάφους- σε όρθια θέση - ελεύθερα στο χώ- 

ρο) 

2. έναν αυτοσχεδιασμό σε κοινό θέμα και μουσική, επι¬ 
λογής των μελών της Επιτροπής 

ΘΕΜΑ 2ο 

Μπαλέτο (μέγιστος βαθμός 33 μονάδες) 

Οι μαθητές καλούνται να εκτελέσουν ασκήσεις καθ’ 
υπόδειξη των μελών της Επιτροπής. 

(ασκήσεις: εδάφους- σε όρθια θέση - ελεύθερα στο χώ- 
ρο) 

ΘΕΜΑ 3ο 

Παραδοσιακός Χορός, (μέγιστος βαθμός 34 μονάδες) 
Εκτέλεση Παραδοσιακών Χορών μετά από διδασκαλία 
κατά την ώρα της αξιολόγησης. 

Σε περίπτωση που ο αριθμός των μαθητών είναι μεγά¬ 
λος, η αξιολόγηση των μαθητών θα πραγματοποιηθεί σε 
περισσότερες από μία ημέρες. 

Στην Κατεύθυνση των Εικαστικών η βαθμολογία κάθε 
μέλους της Επιτροπής Επιλογής για την αξιολόγηση του 
έργου κάθε μαθητή κυμαίνεται από 1-100 μονάδες. 

Στις Κατευθύνσεις Θεάτρου - Κινηματογράφου και Χο¬ 
ρού όπου οι μαθητές εξετάζονται σε θέματα, η βαθμολο¬ 
γία κάθε μέλους της Επιτροπής Επιλογής για την αξιολό¬ 
γηση του μαθητή αποτελείται από το άθροισμα των βαθ¬ 
μολογιών των Εξεταζόμενων θεμάτων με ανώτερη 
αθροιστικά βαθμολογία τις 100 μονάδες. 

Η βαθμολογία κάθε βαθμολογητή καταχωρείται σε ειδι¬ 
κό φύλλο εξέτασης υποψηφίων, που φέρει τη σφραγίδα 
του Γυμνασίου και υπογράφεται από τον βαθμολογητή 
και τον Πρόεδρο της Επιτροπής Επιλογής. 

Ο μέσος όρος του αθροίσματος όλων των μελών της 
Επιτροπής Επιλογής αποτελεί τη βαθμολογία αξιολόγη¬ 
σης του μαθητή. 

2. Μετά το πέρας της διαδικασίας επιλογής συνέρχεται 
η Επιτροπή Επιλογής μαθητών με πρόσκληση του Προέ¬ 
δρου της και με βάση τα ειδικά φύλλα εξέτασης, συντάσ¬ 
σει αξιολογικούς πίνακες των μαθητών ανά Κατεύθυνση 
και με φθίνουσα βαθμολογική σειρά. Οι παραπάνω αξιο¬ 
λογικοί πίνακες των μαθητών αναρτώνται στο οικείο Γυ- 
μνάσιο και διαβιβάζονται στην οικεία Διεύθυνση Δευτε¬ 
ροβάθμιας Εκπαίδευσης. 

Στην Α'τάξη των Καλλιτεχνικών Γυμνασίων δύνανται να 
εγγραφούν τόσοι μαθητές όσοι προβλέπονται από την 
παράγραφο 2 αυτής της Υπουργικής Απόφασης και οι 
οποίοι δεν μπορούν να υπερβαίνουντους εικοσιπέντε (25) 
ανά Κατεύθυνση. Το δικαίωμα εγγραφής τους προκύπτει 
από τη θέση τους στους αξιολογικούς πίνακες ανά Κα¬ 
τεύθυνση. 

Σε περίπτωση ισοβαθμίας, για την 25η θέση αυτή κατα¬ 
λαμβάνεται ανά Κατεύθυνση ως ακολούθως: 

1) για την Κατεύθυνση Θεάτρου - Κινηματογράφου 
προηγείται ο υποψήφιος ο οποίος έχει συγκεντρώσει κα¬ 
τά απόλυτη σειρά: 

α) μεγαλύτερο μέσο όρο βαθμολογίας στα θέματα 1 και 2 
β) μεγαλύτερο μέσο όρο βαθμολογίας στα θέματα 1 και 3 
γ) μεγαλύτερο μέσο όρο βαθμολογίας στα θέματα 2 και 3 

2) για την Κατεύθυνση Χορού προηγείται ο υποψήφιος ο 
οποίος έχει συγκεντρώσει κατά απόλυτη σειρά: 

α) μεγαλύτερο μέσο όρο βαθμολογίας στα θέματα 1 και 2 
β) μεγαλύτερο μέσο όρο βαθμολογίας στα θέματα 1 και 3 
γ) μεγαλύτερο μέσο όρο βαθμολογίας στα θέματα 2 και 3 
Σε περίπτωση που παρουσιαστεί ισοβαθμία για την 25η 
θέση και αφού ληφθούν υπόψη τα ανωτέρω κριτήρια τό¬ 
τε εγγράφονται στο Καλλιτεχνικό Γυμνάσιο όλοι οι ισο- 
βαθμίσαντες. 

3) Για την Κατεύθυνση της Ζωγραφικής εγγράφονται 
στο Καλλιτεχνικό Γ υμνάσιο όλοι οι ισοβαθμίσαντες. 

8. Οι γονείς των μαθητών που επελέγησαν για να φοιτή¬ 
σουν στην Α'τάξη των Καλλιτεχνικών Γ υμνασίων, εφοδιά¬ 
ζονται με σχετικό υπηρεσιακό σημείωμα από το Καλλιτε¬ 
χνικό Γυμνάσιο, το οποίο προσκομίζουν στο Γυμνάσιο 
όπου έχει εγγράφει το παιδί τους, μετά την αποφοίτησή 
του από το Δημοτικό σχολείο. 

Στην περίπτωση που θα υπάρξουν κενές θέσεις στην Α' 
Γ υμνασίου από μετεγγραφή μαθητών σε άλλο Γ υμνάσιο 
και για οποιοδήποτε άλλο λόγο, οι θέσεις αυτές θα συ¬ 
μπληρώνονται από τον πρώτο κατά σειρά υποψήφιο του 
πίνακα των αξιόλογηθέντων μαθητών, που συγκεντρώνει 
το υψηλότερο άθροισμα μονάδων. 


Μετά τη λήξη του Α' τριμήνου οι κενές θέσεις δεν συ¬ 
μπληρώνονται. 

Β. Μετεγγραφές - φοίτηση μαθητών 

1. Μετεγγραφές μαθητών σε οποιαδήποτε τάξη του 
Καλλιτεχνικού Γ υμνασίου, από άλλο Καλλιτεχνικό Γ υμνά- 
σιο επιτρέπονται εφόσον υπάρχουν κενές θέσεις στο 
Καλλιτεχνικό Γυμνάσιο υποδοχής και σύμφωνα με τις 
ισχύουσες διατάξεις. 

2. Αφού πραγματοποιηθούν οι μετεγγραφές από τα Καλ¬ 
λιτεχνικά Γυμνάσια και εφόσον παραμένουν κενές θέσεις 
στη Β' Γ υμνασίου, συμπληρώνονται μέσω κατατακτηρίων 
εξετάσεων, που πραγματοποιούνται μέσα στο δεύτερο 
δεκαήμερο του μηνάς Σεπτεμβρίου κάθε σχολικού έτους. 
Οι εξετάσεις αυτές διενεργούνται από Επιτροπή κατατα¬ 
κτηρίων εξετάσεων, που ορίζεται με Υπουργική Απόφαση, 
μετά από εισήγηση της Επιτροπής Καλλιτεχνικών Σχολεί¬ 
ων. Η σύνθεση των Επιτροπών Κατατακτήριων Εξετάσεων 
για κάθε Κατεύθυνση είναι αντίστοιχη με τη σύνθεση των 
Επιτροπών Επιλογής μαθητών. 

Η ύλη των εξετάσεων προέρχεται από την ύλη, που δι¬ 
δάχθηκε κατά το προηγούμενο σχολικό έτος στα Καλλι¬ 
τεχνικά μαθήματα της ομάδας Α (όπως αναφέρονται πα¬ 
ρακάτω στο «Χαρακτηρισμό μαθημάτων») της κατεύθυν¬ 
σης που επιθυμεί να παρακολουθήσει. 

Η διδαχθείσα ύλη ανακοινώνεται από το Γ υμνάσιο με τη 
λήξη του διδακτικού έτους. 

Με απόφαση της Διεύθυνσης Δευτεροβάθμιας Εκπαί¬ 
δευσης της έδρας του Καλλιτεχνικού Γ υμνασίου ορίζο¬ 
νται τα τυχόν κενά της Β' τάξης των Καλλιτεχνικών Γ υ¬ 
μνασίων, μετά τη λήξη των παραπεμπτικών εξετάσεων 
του Σεπτεμβρίου. 

Οι αιτήσεις των ενδιαφερομένων μαθητών μπορούν να 
υποβληθούν από την ημέρα της προκήρυξης των κενών 
θέσεων και μέχρι την προηγούμενη της διεξαγωγής των 
κατατακτήριων εξετάσεων. 

Επιτυχόντες είναι εκείνοι που έχουν συγκεντρώσει του¬ 
λάχιστον τη βαθμολογική βάση σε κάθε ένα από εξεταζό¬ 
μενα μαθήματα. 

Γ ιατοχαρακτηρισμότης φοίτησηςτων μαθητώντων Καλ¬ 
λιτεχνικών Σχολείων ισχύουν τα αριθμητικά όρια που σε κά¬ 
θε περίπτωση προβλέπονται από τις εκάστοτε ισχύουσες 
διατάξεις για τους μαθητές των ημερησίων Γ υμνασίων της 
χώρας, προσαυξημένες κατά τριάντα (30) απουσίες. Στο 
σύνολο αυτό περιλαμβάνονται οι απουσίες που πραγματο¬ 
ποιούνται στα Γενικά και Καλλιτεχνικά μαθήματα. 

Γ. Χαρακτηρισμός μαθημάτων 

Γ ια τα μαθήματα Γ ενικής Παιδείας ισχύουν όσα αναφέ- 
ρονται στο άρθρο 1, ΠΔ 465/1981, άρθρο 2 ΠΔ 213/1989, 
και ΠΔ 409/1994, που αφορούν στα μαθήματα Γενικής 
Παιδείας που διδάσκονται στα υπόλοιπα Γ υμνάσια Γενι¬ 
κής Παιδείας. 

Τα μαθήματα Καλλιτεχνικής Παιδείας κάθε Κατεύθυν¬ 
σης διακρίνονται σε: 

Κατεύθυνση Εικαστικών Τεχνών 

ΟμάδαΑ 

Εικαστικό εργαστήρι 

Ιστορία της Τέχνης 

Ομάδα Β 

Χορός 

Θέατρο 

Μουσική 

Δημιουργική Γ ραφή 

Κατεύθυνση Θεάτρου - Κινηματογράφου 

Ομάδα Α 

Υποκριτική - Αυτοσχεδιασμός 

Αγωγή προφορικού λόγου 

Θεατρολογία 

Θεατρική Κίνηση - Χορός 

Κινηματογράφος 

Ομάδα Β 

Εικαστικά 

Μουσική 

Δημιουργική Γραφή 
Κατεύθυνση Χορού 
ΟμάδαΑ 
Κλασικός Χορός 
Σύγχρονος Χορός 
Παραδοσιακός Χορός 
Ασκήσεις εδάφους (ακροβατικά) 

Ειδική Γ υμναστική (εΐΓθΙοΙπίηρ) 

Ομάδα Β 
Μουσική 
Θέατρο 
Εικαστικά 

Δ. Εξέταση - Αξιολόγηση 

Στα μαθήματα Γ ενικής Παιδείας, για την προαγωγή ή 
απόλυση εφαρμόζεται ό,τι ισχύει στα Γυμνάσια Γενικής 
Παιδείας. 

Για τα Καλλιτεχνικά μαθήματα ισχύουν τα εξής: 

Όλα τα μαθήματα των ομάδων Α και Β όλων των Κατευ¬ 
θύνσεων εξετάζονται εργαστηριακά και όχι με γραπτές 
εξετάσεις εκτός από: 

α. Το μάθημα της ΙστορίαςτηςΤέχνηςτης ομάδας Ατης 
Κατεύθυνσης Εικαστικών Τεχνών που εξετάζεται με την 
παρουσίαση Γραπτής εργασίας. 

β. Το μάθημα της Θεατρολογίας της ομάδας Α της Κα¬ 
τεύθυνσης Θεάτρου - Κινηματογράφου που εξετάζεται 
με την παρουσίαση Γ ραπτής εργασίας. 

Η εξέταση των μαθημάτων που γίνεται εργαστηριακά 
διενεργείται ενώπιον διμελούς επιτροπής, η οποία απαρ¬ 
τίζεται από τον διδάσκοντα καθηγητή και έναν ακόμη κα¬ 
θηγητή της ίδιας ή συγγενούς ειδικότητας. 

Η εξέταση των μαθημάτων που γίνεται εργαστηριακά 
διενεργείται κατά το πρώτο δεκαπενθήμερο του Μάίου. 
Τα αποτελέσματα τους ανακοινώνονται μετά το πέρας 
των εξετάσεων όλων των Γ ενικών και Καλλιτεχνικών μα¬ 
θημάτων και δεν επιδέχονται αναβαθμολόγηση. 

Ο τελικός βαθμός για τα μαθήματα, τα οποία εξετάζο¬ 
νται εργαστηριακά προκύπτει από το άθροισμα των προ¬ 
φορικών βαθμών των τριών τριμήνων και του βαθμού ερ¬ 
γαστηριακής εξέτασης διαιρούμενο διά του τέσσερα (4). 

Ο τελικός βαθμός για τα μαθήματα της Ιστορίας της Τέ¬ 
χνης και της Θεατρολογίας, τα οποία εξετάζονται με την 
παρουσίαση γραπτών εργασιών προκύπτει από το άθροι¬ 
σμα των προφορικών βαθμών των τριών τριμήνων και του 
βαθμού εξέτασης της γραπτής εργασίας διαιρούμενο διά 
του τέσσερα (4). 

Ε. Εξαγωγή αποτελεσμάτων ετήσιας προόδου 
Γ ια την προαγωγή ή απόλυση των μαθητών των Καλλι¬ 
τεχνικών Γυμνασίων εφαρμόζονται οι ισχύουσες για όλα 
τα ημερήσια Γυμνάσιατης χώρας διατάξεις: 

ΠΔ. 182/1984, άρθρο 1, παρ. 1,2,3. 

1. Πότε ο μαθητής προάγεται ή απολύεται 
Ο μαθητής κρίνεται άξιος προαγωγής ή απόλυσης: 
α. Όταν έχει σε κάθε μάθημα των ομάδων Α και Β Γ ενι¬ 
κής Παιδείας ετήσιο γενικό βαθμό τουλάχιστον δέκα (10). 


β. Όταν υστερεί σε ένα (1) μέχρι και τέσσερα (4) μαθή¬ 
ματα της ομάδας Β Γενικής Παιδείας και έχει μέσο όρο 
όλων των μαθημάτων και των δύο ομάδων τουλάχιστον 
πλήρες δέκα (10). 

γ. Όταν υστερεί σε ένα (1) μέχρι και τέσσερα (4) μαθή¬ 
ματα της ομάδας Α Γενικής Παιδείας και έχει μέσο όρο 
όλων των μαθημάτων της ομάδας Α τουλάχιστον δεκα¬ 
τρία 13 (12,5). 

δ. Όταν υστερεί σε ένα (1) μέχρι και τέσσερα (4) μαθή¬ 
ματα των ομάδων Α και Β Γενικής Παιδείας και ισχύουν 
αντιστοίχως οι διατάξεις των προηγούμενων εδαφίων για 
τα μαθήματα της κάθε ομάδας. 

2. Πότε ο μαθητής παραπέμπεται 

Ο μαθητής παραπέμπεται σε γραπτή και προφορική ή 
μόνο προφορική, όπου προβλέπεται από τις κείμενες δια¬ 
τάξεις, συμπληρωματική εξέταση το Σεπτέμβριο σε όσα 
μαθήματα δεν πέτυχε βαθμό προαγωγής, όταν υστερεί 
σε ένα (1) μέχρι και τέσσερα (4) μαθήματα και δεν πλη- 
ρούνται οι όροι, που προβλέπονται από τις διατάξεις της 
προηγούμενης παραγράφου. 

3. Πότε ο μαθητής απορρίπτεται 

Ο μαθητής που δεν εμπίπτει σε καμία από τις περιπτώ¬ 
σεις των προηγούμενων παραγράφων του παρόντος δεν 
κρίνεται άξιος προαγωγής ή απόλυσης, οπότε οφείλει να 
φοιτήσει και πάλι στην ίδια τάξη, με την επιφύλαξη των 
διατάξεων της παραγράφου 2 του άρθρου 42 του Π.Δ. 
580/1982 (βλ. και Π.Δ. 188/1985). 

Ο μέσος όρος των βαθμών όλων των Γενικών και Καλλι¬ 
τεχνικών μαθημάτων αποτελεί το βαθμό προαγωγής ή 
απόλυσης των μαθητών στα Καλλιτεχνικά Γυμνάσια. 

Στους απόφοιτους του Καλλιτεχνικού Γυμνασίου χορη¬ 
γείται απολυτήριος τίτλος, στον οποίο αναγράφονται τα 
μαθήματα Γενικής και Καλλιτεχνικής Παιδείας καθώς και 
η επίδοση ανά μάθημα. 

Η προαγωγή των μαθητών των Καλλιτεχνικών Γ υμνα¬ 
σίων στις εξετάσεις Ιουνίου ή Σεπτεμβρίου αποτελεί απα¬ 
ραίτητη προϋπόθεση για την παραμονή τους στο Καλλι¬ 
τεχνικό Γ υμνάσιο. 

Μαθητής που προάγεται σύμφωνα με τις β, γ, και δ, της 
παρ.1, αλλά υστερεί: 

α. Σε Καλλιτεχνικό μάθημα της Ομάδας Α 

της Κατεύθυνσης που παρακολουθεί, για να παραμείνει 
στο Καλλιτεχνικό Γ υμνάσιο θα πρέπει να παραπεμφθεί σε 
επαναληπτική εξέταση τον Σεπτέμβριο και εφόσον επιτύ¬ 
χει θα φοιτήσει στην επόμενη τάξη του Καλλιτεχνικού Γ υ¬ 
μνασίου. Διαφορετικά μετεγγράφεται υποχρεωτικά σε 
άλλο Γυμνάσιο Γενικής Παιδείας στην αντίστοιχη τάξη 
προαγωγής του. 

β. Σε Καλλιτεχνικό μάθημα της Ομάδας Β 

της Κατεύθυνσης, που παρακολουθεί για να παραμείνει 
στο Καλλιτεχνικό Γ υμνάσιο, θα πρέπει να παραπεμφθεί 
σε επαναληπτική εξέταση τον Σεπτέμβριο για το μάθημα 
αυτό και εφόσον συγκεντρώσει μέσο όρο πλήρες δέκα 
(10) σε όλα τα Καλλιτεχνικά μαθήματα των ομάδων Α και 
Β της Κατεύθυνσής του, μετά την επαναληπτική εξέταση 
στο μάθημα που υστερεί, θα φοιτήσει στην επόμενη τάξη 
του Καλλιτεχνικού Γ υμνασίου. Διαφορετικά μετεγγράφε- 
ται υποχρεωτικά σε άλλο σχολείο Γενικής Παιδείας στην 
αντίστοιχη τάξη. 

Μαθητές που: 

• απορρίπτονται λόγω ανεπαρκούς φοίτησης 

• απορρίπτονται κατά τις προαγωγικές ή απολυτήριες 
εξετάσεις της περιόδου Ιουνίου 

• απορρίπτονται κατά τις επαναληπτικές εξετάσεις της 
περιόδου Σεπτεμβρίου, μετεγγράφονται υποχρεωτικά σε 
άλλα Γυμνάσια Γενικής παιδείας. 

Στην περίπτωση αυτή, για τον καθορισμό της τάξης 
στην οποία δικαιούται να φοιτήσει ο μετεγγραφόμενος 
μαθητής, ο Σύλλογος διδασκόντωντου Καλλιτεχνικού Γυ- 
μνασίου εφαρμόζει μόνο για τα μαθήματα Γ ενικής παιδεί¬ 
ας τις ισχύουσες περί προαγωγής διατάξεις και ορίζει κα¬ 
τά περίπτωση ότι: 

• ο μετεγγραφόμενος μαθητής υποχρεούται να επανα- 
λάβειτη φοίτησή του στην ίδια τάξη, εφόσον δενπροάγε- 
ται στα μαθήματα Γ ενικής παιδείας, 

• εγγράφεται στην επόμενη τάξη του σχολείου στο 
οποίο θα μετεγγραφεί, εφόσον προάγεται στα μαθήματα 
Γενικής παιδείας. 

Ακριβές αντίγραφο αυτής της απόφασης του Συλλόγου 
διδασκόντων συνοδεύει το υπηρεσιακό σημείωμα μετεγ¬ 
γραφής και το ατομικό δελτίο του μαθητή προς το σχο¬ 
λείο στο οποίο μετεγγράφεται. 

Για τους μαθητές της Γ τάξης Γυμνασίου που παραπε- 
μπόμενοι σε επαναληπτική απολυτήρια εξέταση της πε¬ 
ριόδου Σεπτεμβρίου και δεν επιτυγχάνουν να απολυθούν, 
ισχύουν όσα προβλέπονται για την περίπτωση αυτή και 
στα υπόλοιπα Γ υμνάσια Γενικής παιδείας, έχουν δηλαδή 
το δικαίωμα να προσέρχονται σε επαναληπτικές εξετά¬ 
σεις στα μαθήματα στα οποία υστέρησαν μέχρι να πετύ- 
χουν την απόλυσή τους. 

Τέλος, μαθητής που ενώ φοιτά σε τάξη του Καλλιτεχνι¬ 
κού Γ υμνασίου αποφασίζει, για λόγους προσωπικούς ή 
οικογενειακούς, να μετεγγραφεί σε Γυμνάσιο Γενικής 
Παιδείας, δύναται, εφόσον το επιθυμεί, να επανεγγραφεί 
στην αντίστοιχη τάξη του Καλλιτεχνικού Γυμνασίου υπό 
την προϋπόθεση ότι δεν έχει παρέλθει διδακτικό τρίμηνο 
από την αρχική αίτηση μετεγγραφής του και εφόσον 
υπάρχουν κενές θέσεις. 

Κατά τα λοιπά, ισχύουν τα χρονικά όρια που ορίζονται 
από τις κείμενες διατάξεις για τις μετεγγραφές (31 Μαρ¬ 
τίου εκάστου σχολικού έτους). 

ΣΤ. Άλλες Διατάξεις 

1. Κάθε Καλλιτεχνικό Γυμνάσιο οργανώνει δύο (2) Καλ¬ 
λιτεχνικές εκδηλώσεις κατά τη διάρκεια του διδακτικού 
έτους. Το πρόγραμμα αυτών των Καλλιτεχνικών εκδηλώ¬ 
σεων υποβάλλεται συνοδευόμενο από το ωρολόγιο πρό¬ 
γραμμα μαθημάτων- για έγκριση στην Επιτροπή Καλλιτε¬ 
χνικών Σχολείων, μετά από πρόταση του οικείου Συλλόγου 
διδασκόντων και του Διευθυντή της οικείας Διεύθυνσης 
Δευτεροβάθμιας Εκπαίδευσης, στην αρχή του σχολικού 
έτους και μέχρι τις 10 Οκτωβρίου κάθε χρόνου. 

Σε εξαιρετικές περιπτώσεις είναι δυνατό να ζητηθεί μια 
επιπλέον Καλλιτεχνική εκδήλωση μετά από τεκμηριωμένη 
εισήγηση του Συλλόγου διδασκόντων και σύμφωνη γνώ¬ 
μη του Διευθυντή της οικείας Διεύθυνσης Δευτεροβάθ¬ 
μιας Εκπαίδευσης. 

2. Όσα θέματα δεν αναφέρονται στην παρούσα Απόφα¬ 
ση, ρυθμίζονται από τις πάγιες διατάξεις, που ισχύουν για 
τα ημερήσια Γ υμνάσια καθώς και με Υπουργικές Αποφά¬ 
σεις που θα εκδοθούν. 

Ζ. Μεταβατικές Διατάξεις 

Γιατο σχολικό έτος 2003-2004 θα ισχύσουνταπαρακάτω: 

α) Η εξέταση των Καλλιτεχνικών μαθημάτων, που γίνε¬ 
ται εργαστηριακά θα πραγματοποιηθεί το μήνα Ιούνιο, 
αμέσως μετά το πέρας των εξετάσεων στα μαθήματα Γ ε¬ 
νικής παιδείας. 


β) Μαθητής ο οποίος υστερεί σε Καλλιτεχνικό μάθημα 
είτε της ομάδας Α είτε της ομάδας Β εφόσον προάγεται 
στην επόμενη τάξη, παραμένει στο Καλλιτεχνικό Γυμνά¬ 
σιο για να φοιτήσει το σχολικό έτος 2004 - 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθ. 45819/Δ4 (2) 

Μετονομασία σχολικών μονάδων 
Πρωτοβάθμιας Εκπαίδευσης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) του άρθρου 6, παρ. 2 κεφ. Β'του Ν. 2817/2000 «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις (ΦΕΚ 78 τ.Α'/14.3.2000) 

β) του άρθρου 2 παρ. 5 του αριθμ. 201 Προεδρικού Δια¬ 
τάγματος «Οργάνωση και λειτουργία Δημοτικών Σχολεί¬ 
ων» (ΦΕΚ 161 τ.Α'/13.7.1998). 

2. Την αριθμ. 37876/ΣΤ5/26.4.2004 απόφαση του Πρω¬ 
θυπουργού και της Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων Υφυπουργώντου 
Υπουργείου Εθνικής Παιδείας και Θρησκευμάτων» (Β 608). 

3. Τις προτάσεις των Διευθύνσεων Πρωτοβάθμιας Εκ¬ 
παίδευσης και τις γνωμοδοτήσεις των οικείων Νομαρχια¬ 
κών Συμβουλίων. 

4. Το γεγονός ότι από τις διατάξεις της απόφασης αυ¬ 
τής δεν προκύπτει δαπάνη σε βάρος του Κρατικού Προϋ¬ 
πολογισμού, αποφασίζουμε: 

Από το σχολικό έτος 2004-2005 μετονομάζονται οι πα¬ 
ρακάτω σχολικές μονάδες Πρωτοβάθμιας Εκπαίδευσης, 
κατά Διεύθυνση Εκπαίδευσης, ως εξής: 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ Α' ΑΘΗΝΑΣ 

Το 16° Δημοτικό Σχολείο Ζωγράφου σε «16° Δημοτικό 
Σχολείο Ζωγράφου - Γρηγόρης Αυξεντίου». 

Το 3° Δημοτικό Σχολείο Καισαριανής σε «3° Δημοτικό 
Σχολείο Καισαριανής - Κώστας & Πιπίτσα Καλαντζή». 

Το 10° Δημοτικό Σχολείο Γαλατσίου σε «174° Δημοτικό 
Σχολείο Αθηνών». 

Το 12° Δημοτικό Σχολείο Ζωγράφου «σε 12° Δημοτικό 
Σχολείο Ζωγράφου- Στρατηγός Γιάννης Μακρυγιάννης». 

Το 29° Δημοτικό Σχολείο Ζωγράφου «σε 29° Δημοτικό 
Σχολεό Ζωγράφου - Νίκος Γκάτσος». 

Το 65° Δημοτικό Σχολείο Αθηνών «σε 65° Δημοτικό Σχο¬ 
λείο Αθηνών- Αντώνιος Σαμαράκης». 

Το 5° Νηπιαγωγείο Γαλατσίου σε «143° Νηπιαγωγείο 
Αθηνών». 

Το 7° Νηπιαγωγείο Γαλατσίου σε «144° Νηπιαγωγείο 
Αθηνών». 

Το 14° Νηπιαγωγείο Γαλατσίου σε «145° Νηπιαγωγείο 
Αθηνών». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Β' ΑΘΗΝΑΣ 

Το 6° Δημοτικό Σχολείο Κηφισιάς σε «6° Δημοτικό Σχο¬ 
λείο Κηφισιάς - Πηνελόπη Δέλτα». 





10396 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
Γ'ΑΘΗΝΑΣ 

Το 2° Δημοτικό Σχολείο Αιγάλεω σε «2° Δημοτικό Σχο¬ 
λείο Αιγάλεω - ΝΙΚΟΣ ΓΚΑΤΣΟΣ». 

Το 20° Δημοτικό Σχολείο Αιγάλεω σε «20° Δημοτικό Σχο¬ 
λείο Αιγάλεω - ΓΕΩΡΓΙΟΣ ΣΕΦΕΡΗΣ». 

Το 5° Δημοτικό Σχολείο Χαϊδαρίου σε «5° Δημοτικό Σχο¬ 
λείο Χαϊδαρίου - ΟΔΥΣΣΕΑΣ ΕΛΥΤΗΣ». 

Το 3° Δημοτικό Σχολείο Αιγάλεω σε «3° Δημοτικό Σχο¬ 
λείο Αιγάλεω - ΝΙΚΟΛΑΟΣ ΠΟΛΙΤΗΣ». 

Το 5° Δημοτικό Σχολείο Αιγάλεω σε «5° Δημοτικό Σχο¬ 
λείο Αιγάλεω - ΓΙΑΝΝΗΣ ΡΙΤΣΟΣ». 

Το 6° Δημοτικό Σχολείο Αιγάλεω σε «6° Δημοτικό Σχο¬ 
λείο Αιγάλεω - ΚΩΝ/ΝΟΣ ΚΑΒΑΦΗΣ». 

Το 7° Δημοτικό Σχολείο Αιγάλεω σε «7° Δημοτικό Σχο¬ 
λείο Αιγάλεω - ΚΩΣΤΗΣ ΠΑΛΑΜΑΣ». 

Το 8° Δημοτικό Σχολείο Αιγάλεω σε «8° Δημοτικό Σχο¬ 
λείο Αιγάλεω Κ. ΚΡΥΣΤΑΛΛΗΣ». 

Το 9° Δημοτικό Σχολείο Αιγάλεω σε «9° Δημοτικό Σχο¬ 
λείο ΕΛΥΤΗΣ». 

Το 10° Δημοτικό Σχολείο Αιγάλεω σε «10° Δημοτικό Σχο¬ 
λείο Αιγάλεω - ΚΩΣΤΑΣ ΒΑΡΝΑΛΗΣ». 

Το 13° Δημοτικό Σχολείο Αιγάλεω σε «13ο Δημοτικό 
Σχολείο Αιγάλεω - ΑΓΓΕΛΟΣ ΣΙΚΕΛΙΑΝΟΣ». 

Το 14° Δημοτικό Σχολείο Αιγάλεω σε «14° Δημοτικό Σχο¬ 
λείο Αιγάλεω - ΔΙΟΝΥΣΙΟΣ ΣΟΛΩΜΟΣ». 

Το 15° Δημοτικό Σχολείο Αιγάλεω σε «15° Δημοτικό Σχο¬ 
λείο Αιγάλεω - ΑΛΕΞ. ΠΑΛΛΗΣ». 

Το 17° Δημοτικό Σχολείο Αιγάλεω σε 17° Δημοτικό Σχο¬ 
λείο Αιγάλεω Γ. ΔΡΟΣΙΝΗΣ». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΑΝΑΤΟΛ. ΑΤΤΙΚΗΣ 

Το 3° Δημοτικό Σχολείο Ραφήνας σε «3° Δημοτικό Σχο¬ 
λείο Ραφήνας - Χρυσόστομος Σμύρνης». 

Το Δημοτικό Σχολείο Κρυονερίου σε «1° Δημοτικό Σχο¬ 
λείο Κρυονερίου" 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΑΙΤΩΛΟΑΚΑΡΝΑΝΙΑΣ 

Το Νηπιαγωγείο Αιτωλικού σε «1° Νηπιαγωγείο Αιτωλι- 
κού». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΑΧΑΪΑΣ 

Το 11 0 Δημοτικό Σχολείο Πατρών σε «11 0 Δημοτικό Σχο¬ 
λείο Πατρών Παν. Κανελλόπουλος». 

Το Νηπιαγωγείο Ψωφίδας σε «1° Νηπιαγωγείο Ψωφί- 
δας». 

Το Νηπιαγωγείο Ρίου σε «1° Νηπιαγωγείο Ρίου». 

Το Νηπιαγωγείο Βραχνέικων σε «1° Νηπιαγωγείο Βρα- 
χνέικων». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΔΩΔΕΚΑΝΗΣΟΥ 

Το Νηπιαγωγείο Πυλίου σε «1° Νηπιαγωγείο Πυλίου». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΕΒΡΟΥ 

Το 1° Δημοτικό Σχολείο Ν. Βύσσας σε «Δημοτικό Σχο¬ 
λείο Ν. Βύσσας». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΕΥΒΟΙΑΣ 

Το 3° Δημοτικό Σχολείο Χαλκίδας σε «3° Δημοτικό Σχο¬ 
λείο Χαλκίδας - ΕΥΑΓΟΡΑΣ ΠΑΛΗΚΑΡΙΔΗΣ». 


ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΖΑΚΥΝΘΟΥ 

Το 1° Δημοτικό Σχολείο Ζακύνθου σε «Καραμπίνειο 1° 
Δημοτικό Σχολείο Ζακύνθου». 

Το 9° Νηπιαγωγείο Ζακύνθου σε «7° Νηπιαγωγείο Ζα¬ 
κύνθου». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΑΝΑΤΟΛ. ΘΕΣΣΑΛΟΝΙΚΗΣ 

Το Νηπιαγωγείο Ν. Ραιδεστού σε «1° Νηπιαγωγείο Ν. 
Ραιδεστού». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΔΥΤΙΚΗΣ ΘΕΣΣΑΛΟΝΙΚΗΣ 

Το 1° Νηπιαγωγείο Ν. Μεσήμβριας σε «Νηπιαγωγείο Ν. 
Μεσήμβριας». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΙΩΑΝΝΙΝΩΝ 

Το 2° Δημοτικό Σχολείο Σταυρακίου σε «26° Δημοτικό 
Σχολείο Ιωαννίνων». 

Το 1° Δημοτικό Σχολείο Σταυρακίου σε «Δημοτικό Σχο¬ 
λείο Σταυρακίου». 

Το 2° Νηπιαγωγείο Σταυρακίου σε «29° Νηπιαγωγείο Ιω¬ 
αννίνων». 

Το 1° Νηπιαγωγείο Σταυρακίου σε «Νηπιαγωγείο Σταυ¬ 
ρακίου». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΚΕΡΚΥΡΑΣ 

Το 1° Δημοτικό Σχολείο Κορισσίων «Καββαδίειου» - Αρ- 
γυράδων σε «1° Δημοτικό Σχολείο Κορισσίων - Αργυρά- 
δων». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΚΟΖΑΝΗΣ 

Το Δημοτικό Σχολείο Αναρράχης - Εμπορίου σε «1° Δη¬ 
μοτικό Σχολείο Μουρικίου». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΚΟΡΙΝΘΙΑΣ 

Το Δημοτικό σχολείο Ζευγολατειού σε «1° Δημοτικό 
Σχολείο Ζευγολατειού». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΚΥΚΛΑΔΩΝ 

Τ ο Δημοτικό Σχολείο Χώρας Σερίφου σε «Δημοτικό Σχο¬ 
λείο Σερίφου». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΠΕΛΛΑΣ 

Το 5° Δημοτικό Σχολείο Γιαννιτσών σε 5° Δημοτικό Σχο¬ 
λείο Γ ιαννιτσών «Πηνελόπη Δέλτα». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΡΕΘΥΜΝΗΣ 

Το Νηπιαγωγείο Ατσιποπούλου σε «1° Νηπιαγωγείο 
Ατσιποπούλου». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΤΡΙΚΑΛΩΝ 

Το Δημοτικό Σχολείο Φαρκαδόνας σε «1° Δημοτικό Σχο¬ 
λείο Φαρκαδόνας». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΦΘΙΩΤΙΔΑΣ 

Το Δημοτικό Σχολείο Μαλεσίνας σε «1° Δημοτικό Σχο¬ 
λείο Μαλεσίνας». 

Το Νηπιαγωγείο Καμ. Βούρλων σε «1° Νηπιαγωγείο 
Καμ. Βούρλων». 

Το Νηπιαγωγείο Ελάτειας σε «1° Νηπιαγωγείο Ελάτει- 
ας». 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ ΧΑΛΚΙΔΙΚΗΣ 

Το Νηπιαγωγείο Πευκοχωρίου σε «1° Νηπιαγωγείο Πευ¬ 
κοχωρίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαΐου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθ. 45703/Β1 (3) 

Τροποποίηση των γνωστικών αντικειμένων των Τομέων 
του Τμήματος Επιστήμης Φυσικής Αγωγής και Αθλητι¬ 
σμού, του Αριστοτελείου Πανεπιστημίου Θεσσαλονί¬ 
κης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παρ. 4 του Ν. 1268/1982 
«Γ ιατη δομή καιλειτουργίατωνΑνωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. ΙετουΝ. 1404/1983 «Δομή και 
λειτουργίατωνΤεχνολογικών Εκπαιδευτικών Ιδρυμάτων» 
(Α' 173). 

2. Τις διατάξεις του άρθρου 29 Α'του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών Επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των Κρατικών δαπανών και άλλες διατάξεις» (Α' 38). 

3. Τις διατάξεις της αριθμ. 35235/ΣΤ5/16.4.2004 από¬ 
φασης της Υπουργού Εθνικής Παιδείας και Θρησκευμά¬ 


των «Μεταβίβαση δικαιώματος υπογραφής “Με εντολή 
Υπουργού” στο Γ ενικό Γ ραμματέα, στους Ειδικούς Γ ραμ- 
ματείς και στους Προϊσταμένους Γ ενικών Διευθύνσεων, 
Διευθύνσεων και Τμημάτωντης Κ.Υ. του ΥΠΕΠΘ» (Β' 583). 

4. Τη σύμφωνη γνώμη της Γ ενικής Συνέλευσης του Τ μή¬ 
ματος Επιστήμης Φυσικής Αγωγής και Αθλητισμού (συνε¬ 
δρίαση 356/6.11.2003). 

5. Το γεγονός ότι από την εφαρμογή των διατάξεων της 
παρούσας απόφασης δεν προκαλείται καμία δαπάνη σε 
βάρος του προϋπολογισμού του Αριστοτελείου Πανεπι¬ 
στημίου Θεσσαλονίκης, αποφασίζουμε: 

Ταγνωστικά αντικείμενα των Τομέωντου Τμήματος Επι¬ 
στήμης Φυσικής Αγωγής και Αθλητισμού του Αριστοτελεί- 
ου Πανεπιστημίου Θεσσαλονίκης, που προβλέπονται από 
τιςΥ.Α. Φ1/131/Β1/194/2000 (Β' 747), Β1/417/1997 (Β'989) 
και Β1/486/1994 (Β' 6) τροποποιούνται, ως ακολούθως: 

α. Τομέας Φυσικής Δραστηριότητας και Αναψυχής συ¬ 
ντονίζει τα γνωστικά αντικείμενα: Κινητική συμπεριφορά 
και εφαρμογές, Οργάνωση και Διοίκηση του Αθλητισμού. 

β. Τομέας Αγωνιστικών Αθλημάτων συντονίζει τα γνω¬ 
στικά αντικείμενα: Προπονητική, Κινησιολογία και εφαρ¬ 
μογές στον Αθλητισμό. 

γ. Τομέας Ανθρωπιστικών Σπουδών στη Φυσική Αγωγή 
συντονίζει τα γνωστικά αντικείμενα: 

Ανθρωπιστικές, Παιδαγωγικές Επιστήμες και Εφαρμο¬ 
γές. 

δ. Τομέας Ιατρικής της Άθλησης συντονίζειτο γνωστικό 
αντικείμενο: 

Ιατρικές εφαρμογές στην Άθληση. 

ε. Τομέας Βιολογίας της Άσκησης συντονίζει τα γνωστι¬ 
κά αντικείμενα: 

Βιολογικές Επιστήμες και εφαρμογές στον Αθλητισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 2004 
Με εντολή Υπουργού 

Ο Ειδικός Γραμματέας Πανεπιστημιακής Εκπαίδευσης 
ΑΘΑΝΑΣΙΟΣ ΚΥΡΙΑΖΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ: νννννν.Θί.^Γ - θ-πίβΗ: ννθβηΐΗδΙθΓ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουίΌ, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιο ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη 


κατά 1 θυπ> ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

Τα παραπάνω οά-Γοηι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ϊπΙθγπθΙ : ΚιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιτΊβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊπΙθγπθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































